ai4bharat/Pralekha huggingface dataset:
अर्थ मंत्रालय
वस्तू आणि सेवा गुप्तवार्ता प्राधिकरणाच्या, नागपूर विभागीय अधिकाऱ्यांनी 26.09 कोटी रुपयांचे इनपुट टॅक्स असलेले, 131 कोटी रुपयांचे आंतरराज्यीय बनावट इनव्हॉईस अवैध व्यवहाराचे रँकेट आणले उघडकीस
नागपूर,18 नोव्हेंबर 2020
वस्तू आणि सेवा गुप्तवार्ता प्राधिकरणाच्या नागपूर विभागीय अधिकाऱ्यांनी, एक 131 कोटी रुपयांचे आंतरराज्यीय बनावट इनव्हॉईस अवैध व्यवहाराचे रॅकेट उघडकीस आणले असून , त्यात 3 करदात्यांचा समावेश असून त्यापैकी एक महाराष्ट्रातील आणि दोन कर्नाटकातील आहेत.
क्रूत्रिम बुध्दिमत्तेचा वापर असलेल्या ऑनलाईन साधनांचा वापर करत बनावट पावत्या देणाऱ्या आणि खोटे इनपुट टॅक्स क्रेडिट मिळविणाऱ्या एका करदात्यासाठी चंद्रपूर जिल्ह्यातील दुर्गम भागात शोध घेतला गेला.
शोधकार्यानंतर असा करदाता बनावट असल्याचे आणि अस्तित्वात नसल्याचे आढळून आले.त्याचबरोबर पुढील तपासात जीएसटी पोर्टल वर कर भरण्यासाठी अपलोड केलेला करदात्याचा निवासी पत्ता म्हणून असलेले वीजदेयक ही कागदपत्रे बनावट आणि अवैधरीत्या बनविलेली आढळली.
या तपासात उघडकीस आलेले, कर्नाटकातील दोन करदाते जे या अवैध व्यवहाराचा भाग होते,त्यांनी त्यांची नोंदणी त्याच दिवशी केली होती आणि REG 01 मधे समान ईमेल पत्ते दिले होते आणि तेच एकमेकांचे पुरवठादार आणि तेच खरेदीदार असल्याचे नमूद केले होते असे त्यांच्या तपशीलात आढळून आले .
- एकूण मिळालेले बनावट आयटीसी = 26.09 कोटी रुपये
- गुंतलेले एकूण घटक = 3
- गुंतवणूक केलेल्या सेवा = कार्य सेवा करार, कामगार पुरवठा
हे प्रकरण पुढील कारवाईसाठी वस्तू आणि सेवा गुप्तवार्ता प्राधिकरणाच्या, क्षेत्रीय विधी विभागाकडे सुपूर्द केले आहे, यातील मुख्य आरोपी कर्नाटकातील असल्याची नोंद आहे.Jaydevi PS/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 108
पंतप्रधान कार्यालय
सिक्कीममध्ये झालेल्या रस्ते अपघातात लष्कराच्या जवानांच्या मृत्यूबद्दल पंतप्रधान नरेंद्र मोदी यांनी व्यक्त केला शोक
नवी दिल्ली, 23 डिसेंबर 2022
पंतप्रधान नरेंद्र मोदी यांनी सिक्कीममध्ये झालेल्या अपघातात लष्कराच्या जवानांच्या मृत्यूबद्दल शोक व्यक्त केला आहे. या अपघातात जखमी झालेल्यांना लवकरात लवकर बरे होण्यासाठी त्यांनी सदिच्छा व्यक्त केल्या.
पंतप्रधान कार्यालयाने ट्विट केले;
"सिक्कीममध्ये झालेल्या रस्ता दुर्घटनेत आपल्या शूर जवानांनी जीव गमावला आहे. त्यांच्या शोकाकुल कुटुंबियांच्या दु :खात मी सहभागी आहे. जखमी लवकर बरे होवोत: पंतप्रधान @narendramodi
S.Kakade/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आदिवासी विकास मंत्रालय
ट्राइब्स इंडियाकडून सामाजिकदृष्ट्या परिणामकारक आणि रोगप्रतिकारक शक्ती वाढविणारी अधिकाधिक नवीन उत्पादने बाजारात
नवी दिल्ली , 23 नोव्हेंबर 2020
ट्राइब्स इंडिया आपल्या उत्पादनांना अधिकाधिक आकर्षक बनवून आपल्या ग्राहकांपर्यंत पोहोचवत आहे आणि त्यासोबतच लाखो आदिवासी उपक्रमांना मोठी बाजारपेठ मिळवून देण्यात मदत करत आहे. हेच उद्दिष्ट समोर ठेऊन गेल्या महिन्याभरात, ट्राइब्स इंडियाने बरीच नवीन उत्पादने  बाजारपेठेत आणली आहेत. या आठवड्यात, ट्राइब्स इंडियाने या यादीमध्ये आणखी नवीन उत्पादने समाविष्ट केली आहेत. मुख्य आकर्षण म्हणजे गुजरातमधील ग्राम संघटना कंबोडिया अंतर्गत वसावा आदिवासींनी बनविलेले पर्यावरणपूरक सॅनिटरी पॅड, सहेली. संपूर्ण देशभरात या सॅनिटरी पॅडचे वितरण करण्यासाठी ट्राइब्स त्यांच्याबरोबर भागीदारी करत आहे.
नवीन उत्पादने नसर्गिक वनोत्पादाने व सेंद्रिय श्रेणी अंतर्गत येतात आणि यापैकी काहींचा उपयोग उत्कृष्ट भेटवस्तू आणि सजावटीसाठी देखील केला जाऊ शकतो.
मागील काही आठवड्यांपूर्वी आणलेली सर्व नवीन उत्पादने ट्राइब्स इंडिया आउटलेट्स, ट्राइब्स इंडिया मोबाइल व्हॅन आणि तसेच ट्राइब्स इंडिया ई-बाजारपेठ  आणि ई-टेलर सारख्या ऑनलाईन मंचावर उपलब्ध आहेत.
देशातील विविध भागातून, आज बाजारात आणलेल्या उत्पादनांमध्ये सुरेख कोरीवकाम केलेल्या गणेश आणि लक्ष्मीच्या सुंदर मूर्ती आणि ओडिशातील डोकरा शैलीतील काही सजावटीच्या वस्तू; रोगप्रतिकारक नचेत्ना चूर्ण, गुजरातमधील हर्डा आणि त्रिफळा गोळ्या आणि डेहराडूनच्या मलई मशरूमसह विविध प्रकारचे आणि तामिळनाडू मधील आदिवासींनी तयार केलेळे काही नैसर्गिक बाम  यांचा समवेश आहे. झारखंडमधील आदिवासींकडूनही बेदाणे आणि पेरूच्या जेलीची खरेदी केली आहे.
गो वोकल फॉर लोकल गो ट्रायबल याच मंत्रासोबत संपूर्ण देशातील आदिवासींचे आणि त्यांच्या जीवनाचे हित साधण्याचे काम ट्रायफेड करीत आहे. ट्रायफेडने अलीकडेच भारतातील सर्वात मोठी हस्तकला आणि सेंद्रिय उत्पादनांची बाजारपेठ असलेली ट्राइब्स इंडिया ई-बाजारपेठ सुरु केली आहे, ही बाजारपेठ 5 लाख आदिवासी उद्योगांना राष्ट्रीय आणि आंतरराष्ट्रीय बाजारपेठांशी जोडण्याचे, आदिवासींचे उत्पादन आणि हस्तकलेचे प्रदर्शन भरविण्याचे काम करत आहे जेणेकरून ही उत्पादने देशभरातील ग्राहकांपर्यंत पोहोचू शकतील.
S.Tupe/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 178
पंतप्रधान कार्यालय
शिक्षक दिनानिमित्त शिक्षक बांधवांना पंतप्रधानांनी दिल्या शुभेच्छा ; माजी राष्ट्रपती डॉ. सर्वपल्ली राधाकृष्णन यांना त्यांच्या जयंतीनिमित्त आदरांजली
नवी दिल्ली, 5 सप्टेंबर 2021
पंतप्रधान नरेंद्र मोदी यांनी शिक्षक दिनानिमित्त शिक्षक बांधवांना शुभेच्छा दिल्या आहेत. तसेच माजी राष्ट्रपती डॉ. सर्वपल्ली राधाकृष्णन यांना त्यांच्या जयंतीनिमित्त पंतप्रधानांनी आदरांजली अर्पण केली आहे.
ट्विट संदेशांच्या मालिकेत पंतप्रधान म्हणाले ;
``ज्यांनी नेहमीच तरुणांच्या बौद्धिक क्षमतांचा विकास करण्यात, त्यांना घडविण्यात मोलाची भूमिका बजावली आहे, अशा सर्व शिक्षक बांधवांना, शिक्षक दिनानिमित्त शुभेच्छा. कोविड – 19 च्या काळात शिक्षकांनी विद्यार्थ्यांचा शैक्षणिक प्रवास ज्या पद्धतीने चालू ठेवला आहे, ते निश्चितच कौतुकास्पद आहे.
डॉ. सर्वपल्ली राधाकृष्णन यांच्या जयंतीनिमित्त मी त्यांना आदरांजली अर्पण करतो आणि त्यांची विद्वत्ता आणि देशाप्रति त्यांनी दिलेल्या योगदानाचे स्मरण करतो. ``
पंतप्रधान कार्यालय
पंतप्रधान येत्या 29 डिसेंबरला न्यू पूर्वेकडील समर्पित मालवाहतूक मार्गाच्या न्यू भाऊपूर- न्यू खुर्जा विभागाचे आणि कार्य नियंत्रण केंद्राचे उद्घाटन करणार
नवी दिल्ली, 27 डिसेंबर 2020
पंतप्रधान नरेंद्र मोदी येत्या 29 डिसेंबरला सकाळी 11वाजता दूरदृश्य प्रणालीद्वारे पूर्वेकडील समर्पित मालवाहतूक कॉरीडॉरच्या न्यू भाऊपूर-न्यू खुर्जा विभागाचे  उद्घाटन करणार आहेत. या समारंभाच्या दरम्यान पंतप्रधान प्रयागराज येथील या कॉरीडॉरच्या कार्य नियंत्रण केंद्राचे  देखील उद्घाटन करणार आहेत. उत्तर प्रदेशच्या राज्यपाल आनंदीबेन पटेल, उत्तर प्रदेशचे मुख्यमंत्री योगी आदित्य नाथ आणि केंद्रीय मंत्री पियुष गोयल हे ही या समारंभाला उपस्थित राहणार आहेत.
ईडीएफसीचा 351 किलोमीटर लांबीचा न्यू भाऊपूर ते न्यू खुर्जा विभागाचा हा मार्ग उत्तर प्रदेश राज्यात असून तो बांधण्यासाठी 5,750 कोटी रुपये खर्च आला आहे. या विभागामुळे येथील स्थानिक उद्योगांना, उदाहरणार्थ अल्युमिनियम उद्योग, दुग्धव्यवसाय , वस्त्र उत्पादन /ब्लॉक प्रिंटींग , काचसामान उद्योग , मातीची उत्पादने, कुंभारकाम , हिंग उत्पादन  कुलूप आणि हार्ड वेअर  अशा क्षेत्रात नव्या संधी उपलब्ध करेल. कानपूर दिल्ली मार्गावरील मुख्य मार्गावरील वाहतुकीचे नियमन सुसाध्य करेल आणि भारतीय रेल्वेला आपल्या गाड्या वेगवान रीतीने धावण्यासाठी सहाय्यक ठरेल.
प्रयागराज येथील अत्याधुनिक कार्य नियंत्रण केंद्र ईडीएफसीच्या संपूर्ण लांबीच्या मार्गासाठी नियंत्रण करण्याचे काम करेल. हे नियंत्रण केंद्र , आतील आधुनिक रचना, उत्तम ध्वनी संयोजनाची व्यवस्था यांनी सुसज्ज बनवले आहे. अशा पध्दतीची रचना असलेले हे या प्रकारचे जगातील सर्वात भव्य केंद्र आहे. याची इमारत पर्यावरण अनुकूल अशी हरीत इमारत असून त्याला GRIHA4 चा दर्जा मिळाला असून ती सुगम्य भारत अभियानाच्या निकषांनुसार बांधली आहे.
ईस्टर्न डेडिकेटेड फ्रंट कॉरीडॉर बद्दल:
ईडीएफसी मार्ग  साहनेवाल, लुधियाना  येथून सुरू होत असून पंजाब, हरियाणा, उत्तरप्रदेश, बिहार, आणि झारखंड या राज्यांतून जात पश्चिम बंगालमधील डान्कुनी येथे संपतो. हा मार्ग डेडिकेटेड फ्रेट कॉरीडॉर कॉरपोरेशन ऑफ इंडिया लिमिटेड  या कंपनीच्या मार्फत बांधला जात आहे, जी अशा प्रकारचे समर्पित मालवाहतूक मार्ग तयार करण्याच्या आणि चालविण्याच्या उद्देशाने तयार केलेली विशेष संस्था आहे. डीएफसीसीआयएल ही कंपनी पश्चिम विभागात आणखी मार्ग  बांधत आहे जो उत्तरप्रदेशातील दादरी या ठिकाणाला मुंबईतील जवाहरलाल नेहरू बंदराला जोडणारा असून तो उत्तरप्रदेश, हरियाणा, राजस्थान, गुजरात आणि महाराष्ट्र या राज्यांतून जाईल.G.Chippalkatti/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
अमेरिकन अर्थतज्ञ आणि धोरणकर्ते उद्योजक प्रा. पॉल रोमर यांनी घेतली पंतप्रधान नरेंद्र मोदी यांची भेट
नवी दिल्ली, 21 जून 2023
पंतप्रधान नरेंद्र मोदी यांनी आज अमेरिकेत नूयॉर्क इथे नोबेल पुरस्कार विजेते अमेरिकन अर्थतज्ञ आणि धोरणकर्ते उद्योजक पॉल रोमर यांची भेट घेतली.
प्रा. रोमर यांनी पंतप्रधानांशी डिजिटल इंडियाचा प्रवास, आधारचा वापर आणि डिजीलॉकर सारखी अभिनव साधने, अशा सर्व विषयांवर चर्चा केली. या दोघांमधे भारताने नागरी विकासासाठी हाती घेतलेल्या विविध उपक्रमांविषयीही चर्चा केली.R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
अर्थ मंत्रालय
भारताला इलेक्ट्रिक वाहन निर्मितीचे जागतिक हब बनवण्याचे लक्ष्य केंद्रीय अर्थसंकल्पात
फेम योजनेमध्ये सौर बॅटरी आणि चार्जिंगची सुविधा समाविष्ट केल्यामुळे उत्पादनाला प्रोत्साहन
इलेक्ट्रिक वाहनांवरील जीएसटी बारा टक्क्यांवरून पाच टक्क्यांवर : सरकारचा विचार इलेक्ट्रिक वाहन खरेदीसाठी घेतल्या जाणाऱ्या कर्जावरील व्याजासाठी अतिरिक्त दीड लाख रुपये आयकर सूट
नवी दिल्ली, 5 जुलै 2019
इलेक्ट्रिक वाहनांच्या निर्मितीला प्रोत्साहन देण्यासाठी आणि भारताला इलेक्ट्रिक वाहन निर्मितीचे जागतिक हब म्हणून विकसित करण्यासाठी विविध प्रस्ताव आज केंद्रीय अर्थसंकल्पात मांडण्यात आले.
केंद्रीय अर्थ आणि कंपनी व्यवहार मंत्री निर्मला सितारमन यांनी आज लोकसभेत 2019-20 केंद्रीय अर्थसंकल्प सादर करताना सांगितले की, ‘फेम’ योजनेच्या दुसऱ्या टप्प्यात आधुनिक बॅटरी आणि नोंदणीकृत इ-वाहन खरेदीसाठी सूट दिली जाणार आहे. फेम योजनेचा दुसरा टप्पा एक एप्रिल 2019 पासून सुरू झाला आहे. या योजनेअंतर्गत तीन वर्षांसाठी दहा हजार कोटी रुपये निधी निर्धारित करण्यात आला आहे. इलेक्ट्रिक वाहनाच्या वापराला प्रोत्साहन देणे हा या योजनेचा मुख्य उद्देश आहे
फेम योजनेमध्ये सौर बॅटरी आणि चार्जिंग सुविधा समाविष्ट केल्यामुळे इलेक्ट्रिक वाहन निर्मितीला प्रोत्साहन मिळेल असे अर्थमंत्री अर्थमंत्री म्हणाल्या या वाहनांच्या निर्मितीमुळे भारत इलेक्ट्रिक वाहन क्षेत्रात हबच्या रूपात विकसित होईल. इलेक्ट्रिक वाहनांवर लावण्यात येणाऱ्या जीएसटीच्या दरात 12 टक्क्यांवरून पाच टक्क्यांपर्यंत घट करण्याचा प्रस्ताव दिला आहे असं अर्थमंत्री म्हणाल्या.
इलेक्ट्रिक वाहनांच्या खरेदीसाठी घेतल्या जाणाऱ्या कर्जावरील व्याजावर दीड लाख रुपयांपर्यंत अतिरिक्त आयकर सूट दिली जाणार आहे.
C.G/S.Tupe/P.M
(Visitor Counter : 123
पेट्रोलियम आणि नैसर्गिक वायू मंत्रालय
वैज्ञानिक आणि औद्योगिक संशोधन परिषद -राष्ट्रीय समुद्रशास्त्र संस्था ,गोवा आणि केशव देव मालवीय पेट्रोलियम अन्वेषण संस्था , डेहराडून यांच्यात सामंजस्य करार
गोवा, 5 जानेवारी 2022
सुधारित भूपट्टे भूसंरचनिक पुनर्रचना मॉडेल विकसित करण्याच्या दृष्टीने, भारताच्या खंडीय किनाऱ्याची रचना आणि विकास तसेच संलग्न खोल महासागर खोऱ्यांशी संबंधित क्षेत्रांमध्ये दीर्घकालीन संयुक्त कार्य भागीदारी विकसित करण्यासाठी ,वैज्ञानिक आणि औद्योगिक संशोधन परिषद-राष्ट्रीय समुद्रशास्त्र संस्था ,गोवा  आणि केशव देव मालवीय पेट्रोलियम अन्वेषण संस्था, देहराडून  यांनी 05 जानेवारी 2022 रोजी एका सामंजस्य करारावर स्वाक्षरी केली.या व्यतिरिक्त, या संस्था अपारंपरिक हायड्रोकार्बन संसाधनांच्या क्षेत्रात उदा. क्षेत्र प्रमाणीकरणासह गॅस हायड्रेट अन्वेषण आणि विकास याचा संयुक्त अभ्यास देखील करतील
या सामंजस्य करारावर सीएसआयआर -एनआयओचे संचालक प्रा. सुनील कुमार सिंहा आणि केडीएमआयपीई संस्थेचे प्रमुख एस.एन. चिटणीस यांनी आभासी माध्यमातून स्वाक्षरी केली.S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 55
संरक्षण मंत्रालय
संरक्षणमंत्री राजनाथ सिंग यांच्या हस्ते बेस्ट कमांड रुग्णालयासाठी संरक्षण मंत्री करंडक प्रदान
नवी दिल्ली, 16 ऑक्टोबर 2020
संरक्षणमंत्री राजनाथ सिंग यांच्या हस्ते सर्वोत्कृष्ट आणि दुसऱ्या क्रमांकाच्या एएफएमसी कमांड रुग्णालयासाठी 2019 साठीचा संरक्षण मंत्री करंडक प्रदान करण्यात आला. कमांड रुग्णालय  बेंगळुरुला सर्वोत्कृष्ट आणि कमांड रुग्णालय  कोलकाता दुसऱ्या क्रमांकाचे उत्कृष्ट रुग्णालय ठरले.
दोन्ही रुग्णालयांच्या उत्कृष्ट कामगिरीची प्रशंसा करताना संरक्षण मंत्र्यांनी एएफएमसीच्या उत्कृष्ट सेवेचे कौतुक केले. एएफएमसीकडून मध्य-विभागीय, विभागीय रुग्णालयांमार्फत विविध मोहिमांमध्ये तैनात दलांना सर्वोत्कृष्ट सेवा पुरवण्यात येतात.
एएफएमसीचे महासंचालक लेफ्टनंट जनरल अनुप बॅनर्जी यांनी या वेळी बोलताना एएफएमसीने मोहिमांदरम्यान आणि शंततेच्या काळात मानवी मदत आणि आपत्ती निवारणासाठी सज्ज असले पाहिजे, यावर भर दिला. त्यांनी सर्वकाळात सर्वोत्कृष्ट सेवा प्रदान करण्याची एएफएमसीची कटीबद्धता व्यक्त केली.
एएफएमसीच्या रुग्णालयांना चांगल्या सेवेसाठी आणि त्यांच्यामध्ये निकोप स्पर्धा निर्माण व्हावी यासाठी संरक्षण मंत्री चषक 1989 पासून प्रदान करण्यात येतो. लेफ्टनंट जनरल किंवा समकक्ष पदावरील अधिकाऱ्यांच्या नेतृत्वाखालील निवड समिती सर्वोत्कृष्ट रुग्णालयाची निवड करते.
पारितोषक सोहळ्यासाठी संरक्षण सचिव डॉ अजय कुमार, इतर वरिष्ठ अधिकारी आणि मान्यवरांची उपस्थिती होती.S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 176
आरोग्य आणि कुटुंब कल्याण मंत्रालय
जागतिक लोकसंख्या दिनानिमित्त “लोकसंख्या स्थिरीकरणावर” आयोजित कार्यशाळेचे जे पी नड्डा यांच्या हस्ते उद्घाटन
जीवनशैलीच्या चौकटीत राहून लोकसंख्या स्थिरीकरणाचा प्रयत्न -जे पी नड्डा
नवी दिल्ली, 11 जुलै 2018
भारतीय जीवनशैलीच्या चौकटीत राहूनच आम्ही लोकसंख्या स्थिरीकरण आणि नियंत्रण करण्याचा प्रयत्न करत आहोत, या धोरणाचा भाग म्हणून गर्भधारणेपासून ते मुल मोठे होईपर्यंत माता आणि बाळाच्या सुदृढ आरोग्यासाठी विविध कार्यक्रम राबवले जात आहेत, अशी माहिती केंद्रीय आरोग्यमंत्री जे पी नड्डा यांनी दिली. जागतिक लोकसंख्या दिनानिमित्त “लोकसंख्या स्थिरीकरणावर” आयोजित कार्यशाळेचे नवी दिल्लीत प्रवासी भारतीय केंद्रात त्यांच्या हस्ते उद्घाटन झाले त्यावेळी ते बोलत होते. “लोकसंख्या स्थिरीकरण:जबाबदारी आणि अधिकार” हे या कार्यशाळेची संकल्पना आहे. केंद्रीय आरोग्य मंत्रालय आणि जनसंख्या स्थिरता कोष यांनी संयुक्तपणे ही कार्यशाळा आयोजित केली आहे.
भारताने समग्र जनन क्षमता दरात स्थिर घट नोंदवली आहे ही देशासाठी अत्यंत अभिमानाची बाब आहे. 2015 मधे 2. असलेला हा दर 2018 मध्ये 2.2 पर्यंत कमी झाला आहे, असे नड्डा यांनी सांगितले. गेल्या काही वर्षात कुटुंब नियोजनासाठी विविध उपक्रम राबवण्यात आल्याचे ते म्हणाले. ज्यात परिवार विकास अभियान, गर्भनिरोधक साधनांची उपलब्धता, कुटुंब नियोजनविषयक जाहिराती आणि प्रचार, अशा उपाययोजना करण्यात आल्या आहेत.
लोकसंख्या स्थिरीकरणाचा संबंध आर्थिक विकासाशीही आहे. देशाची लोकसंख्या निरोगी असेल तरच ते देशाचे बलस्थान मानले जाते. त्यामुळेच जीवनशैलीच्या चौकटीत केलेले प्रयत्न माता आणि वाढत्या वयातील मुलांच्या सुदृढ आरोग्यासाठी उपयुक्त ठरत आहेत, असे त्यांनी सांगितले. यात राष्ट्रीय आयोग्य अभियानाअंतर्गत राबवल्या जाणाऱ्या कार्यक्रमांची भूमिका महत्वाचे असल्याचे ते म्हणाले.
दारिद्रयरेषेखालील ज्या कुटुंबांनी लवकर विवाह किंवा लवकर मुलांना जन्म न देण्याचा निर्णय घेतला अशा काही जोडप्यांचा यावेळी नड्डा यांच्या हस्ते “प्रेरणा पुरस्कार” देऊन सत्कार करण्यात आला.
त्याशिवाय, जनसंख्या स्थिरता कोष यांनी “छोटे कुटुंब, सुखी कुटुंब” या विषयावर आयोजित केलेल्या चित्रकला स्पर्धेच्या विजेत्यानंही मंत्यांच्या हस्ते पुरस्कार देण्यात आले. 2000 शाळातल्या विद्यार्थ्यांनी या स्पर्धेत भाग घेतला होता .
N.Sapre/R.Aghor/P.Malandkar
(Visitor Counter : 63
पंतप्रधान कार्यालय
बाली येथे जी -20 शिखर परिषदेच्या निमित्ताने अमेरिकेचे राष्ट्रपती आणि इंडोनेशियाच्या राष्ट्रपतींसोबत पंतप्रधानांची बैठक
नवी दिल्ली, 15 नोव्हेंबर 2022
पंतप्रधान नरेंद्र मोदी यांनी अमेरिकेचे अध्यक्ष महामहीम जोसेफ आर. बायडेन आणि इंडोनेशियाचे राष्ट्रपती महामहीम जोको विडोडो यांची आज बाली येथे जी 20 नेत्यांच्या शिखर परिषदेच्या निमित्ताने भेट घेतली.
जी -20 हे आंतरराष्ट्रीय आर्थिक सहकार्याचे प्रमुख व्यासपीठ असल्याचे पंतप्रधान मोदी यांनी नमूद केले. तसेच जागतिक आव्हानांवर मात करण्यासाठी प्रमुख अर्थव्यवस्थांना एकत्र आणण्याची क्षमता जी20 व्यासपीठ सातत्याने दाखवत असल्याचे सांगत जी 20 चे महत्व त्यांनी अधोरेखित केले. जी -20 आपल्या अर्थव्यवस्थांमध्ये आणि त्याही पलीकडे शाश्वत आणि सर्वसमावेशक विकास पुनर्स्थापित करण्यासाठी, सध्याच्या हवामान, ऊर्जा आणि अन्नधान्य संकटांना तोंड देण्यासाठी, जागतिक आरोग्य संरचना मजबूत करण्यासाठी आणि तंत्रज्ञान विषयक परिवर्तनाला प्रोत्साहन देण्यासाठी एकत्र काम करत आहे.
आपल्या अध्यक्षपदाच्या काळात भारत इतर विकसनशील देशांचा आवाज बनेल याचा पंतप्रधानांनी पुनरुच्चार केला. असुरक्षित देशांना मदत करणे ; सर्वसमावेशक विकासाला सहाय्य करणे , आर्थिक सुरक्षा आणि जागतिक पुरवठा साखळी मजबूत करणे; बहुपक्षीय वित्तीय संस्थांसाठी सुधारित आणि अभिनव वित्तपुरवठा मॉडेल विकसित करणे; हवामान बदल, महामारी, अर्थव्यवस्थेची नाजूक स्थिती , गरीबी कमी करणे आणि शाश्वत विकास उद्दिष्टे साध्य करणे यासारख्या आव्हानांवर तोडगा काढणे आणि पायाभूत सुविधांमधील तफावत दूर करण्यासाठी सार्वजनिक आणि खाजगी वित्तपुरवठा करण्यात जी 20’ची महत्वपूर्ण भूमिका असल्यावर त्यांनी भर दिला.
भारताच्या अध्यक्षतेखाली जी -20 च्या कार्याला पाठिंबा देण्याच्या वचनबद्धतेबद्दल पंतप्रधान मोदी यांनी राष्ट्रपती विडोडो आणि अध्यक्ष बायडेन यांचे आभार मानले.
S.Patil/S.Kane/P.Malandkar
(
रेल्वे मंत्रालय
कोविड-19 चा सामना करण्यासाठी तैनात असलेल्या दिल्ली पोलिसांना दिवसाला 10,000 पाण्याच्या बाटल्या पुरविण्याच्या कामी रेल्वेची मदत
आत्तापर्यंत 50 हजार बाटल्यांचा पुरवठा
नवी दिल्ली, 21 एप्रिल 2020
भारतीय रेल्वेने तिच्या खानपान आणि पर्यटन महामंडळ, पोलीस दल, परिमंडळे आणि इतर संघटनांच्या मदतीने कोविड-19 विरुद्धच्या लढाईत अविरत सेवा देण्याच्या तिच्या वचनबद्धतेची पूर्तता करण्यासाठी अविश्रांत काम केले आहे.
नुकतेच रेल्वेने उन्हाच्या काहिलीत रस्त्यानाक्यांवर कोविड- 19 चा सामना करणाऱ्या दिल्ली पोलिसांना दररोज 10000 पाण्याच्या बाटल्यांचे वितरण करायला सुरुवात केली आहे. या उपक्रमात आत्तापर्यंत 50000 पाण्याच्या बाटल्यांचे वितरण करण्यात आले आहे.
टाळेबंदीच्या या काळात नियमांचे काटेकोर पालन होतेय की नाही यासाठी अहोरात्र काम करणाऱ्या या पोलिसांनी डॉक्टर्स आणि निमवैद्यकीय कर्मचाऱ्यांना विविध ठिकाणी मदत केली आहे.
कोविड-19 विरुद्धच्या लढ्यात आघाडीच्या फळीतील योद्धे म्हणून काम करणाऱ्या या पोलिसांना सहकार्य करून त्यांच्या कार्याला सलाम करण्याबरोबरच या लढ्यातील राष्ट्रीय प्रयत्नांना नैसर्गिक जोड देण्याचे काम रेल्वे करीत आहे.
या उपक्रमाअंतर्गत, नवी दिल्लीमध्ये 16.04.2020 पासून भारतीय रेल्वेने भारतीय रेल्वे खानपान आणि पर्यटन महामंडळाच्या साहाय्याने दिल्ली पोलिसांना दिवसाला एक लिटरच्या 10,000 'रेल्वे नीर' या पाण्याच्या बाटल्या रेल्वेच्या नांगलोई इथल्या रेलनीर प्रकल्पातून मोफत वाटल्या आहेत. आत्तापर्यंत 50000 पाण्याच्या बाटल्यांचे वितरण करण्यात आले आहे.
कोविड-19 च्या पार्श्वभूमीवर केलेल्या टाळेबंदीनंतर गरजू लोकांना गरम शिजविलेले अन्न पुरविण्याचे काम भारतीय रेल्वे निःस्वार्थपणे आणि स्वेच्छेने करीत आहे. राष्ट्रीय टाळेबंदीच्या काळात भारतीय रेल्वे खानपान आणि पर्यटन महामंडळ, रेल्वे पोलीस दल आणि स्वयंसेवी संस्थांच्या सहकार्याने कागदी प्लेटमध्ये भोजनाचे वाटप रेल्वेतर्फे करण्यात येत असून काल या उपक्रमाने 20 दशलक्षचा टप्पा ओलांडला आहे.
B.Gokhale/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
इंडोनेशियाच्या पाणबुडीचा शोध आणि बचावकार्यासाठी भारतीय नौदलाची ‘खोल पाण्यातून बचाव करणारी नौका’ रवाना
नवी दिल्ली, 22 एप्रिल 2021
इंडोनेशियाचे नौदल–तेन्तरा नैशनल इंडोनेशिया-अंगकाटनलौत एल ला सहाय्य करण्यासाठी भारतीय नौदलाने आपली खोल पाण्यात बुडालेल्या नौका किंवा पाणबुड्यांचा शोध आणि बचाव करणारी नौका –DSRV आज रवाना केली आहे. इंडोनेशियाची KRI नांग्गला ही पाणबुडी 21 एप्रिल 21 पासून बेपत्ता असून, भारतीय नौका तिचा शोध आणि बचावात सहकार्य करणार आहे.
आंतरराष्ट्रीय पाणबुडी बचाव आणि सुटका कार्यालयातून भारतीय नौदलाला 21 एप्रिल रोजी एक अलर्ट मिळाला, ज्यानुसार, इंडोनेशियाची पाणबुडी बेपत्ता झाल्याची सूचना देण्यात आली होती. बालीच्या उत्तरेला 25 मैलांवर असतांना ही पाणबुडी बेपत्ता झाल्याचे वृत्त असून तिच्यात 53 अधिकारी/कर्मचारी होते.
ज्यावेळी, पाणबुडी बेपत्ता होते किंवा बुडते त्यावेळी तिचे बचावकार्य हाती घेतले जात असताना पाण्याखाली हा शोध घेण्यासाठी तसेच बचावासाठी काही विशेष उपकरणांची गरज असते.
DSRV च्या मदतीने अशी शोध आणि बचाव यशस्वीपणे मोहीम हाताळणाऱ्या जगातल्या काही मोजक्या देशांमध्ये भारताचा समावेश होतो. भारतीय नौदलाची DSRV व्यवस्था 1000 मीटर खोल पाण्यात बुडालेल्या पाणबुडीचा शोध घेण्यात सक्षम असून त्यात साईड स्कॅन सोनार ही अत्याधुनिक प्रणाली आणि दुरून कार्यरत केले जाऊ शकणाऱ्या वाहनाची -ROV प्रणाली देखील आहे. ज्यावेळी या पाणबुडीचा शोध लागेल, त्यावेळी DSRV चे सहाय्यक मोड्यूल –सबमरीन रेस्क्यू व्हेईकल SRV या पाणबुडीत अडकलेल्या व्यक्तींची सुटका करण्यासाठी पुढे जाईल. त्याशिवाय पाणबुडीला काही अत्यावश्यक सेवा-वस्तूंचा पुरवठा करण्यासाठी देखील, SRV चा वापर होऊ शकेल.
भारत आणि इंडोनेशिया यांच्यातील सर्वसमावेशक राजनैतिक भागीदारीअंतर्गत, भारतीय आणि इंडोनेशियाच्या नौदलामध्ये कार्यान्वयन सहकार्याविषयी एक भक्कम भागीदारी निर्माण झाली आहे. गेल्या अनेक वर्षांपासून दोन्ही नौदल सैनिक संयुक्त सराव करत असून त्यांच्यात एक समन्वय प्रस्थापित झाला आहे. या समन्वयाचा उपयोग, सध्याच्या या बचाव कार्यात होऊ शकेल.
Jaydevi PS/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 254
राष्ट्रपती कार्यालय
भारतीय लेखा परीक्षण आणि लेखा सेवा , भारतीय व्यापार सेवा आणि भारतीय माहिती सेवेतील अधिकारी प्रशिक्षणार्थीनी घेतली राष्ट्रपतींची भेट
भारतीय लेखा परीक्षण आणि लेखा सेवा , भारतीय व्यापार सेवा आणि भारतीय माहिती सेवेतील अधिकारी प्रशिक्षणार्थींच्या वेगवेगळ्या गटांनी आज राष्ट्रपती भवन येथे  राष्ट्रपती रामनाथ कोविंद यांची एकत्रित भेट घेतली.
अधिकारी प्रशिक्षणार्थींना संबोधित करताना राष्ट्रपती म्हणाले की, कार्यकारी मंडळ ते विधिमंडळपर्यंत जबाबदारीची खात्री करुन घेण्यासाठी लेखापरीक्षाण आणि लेखा सेवा अधिकाऱ्यांची महत्त्वपूर्ण भूमिका आहे. विधिमंडळाकडे सादर केलेला कॅगचा अहवाल कार्यकारी अधिकार्यांकडे उत्तरदायित्व लागू करण्यात महत्त्वपूर्ण भूमिका बजावते. असे ते म्हणाले.
राष्ट्रपती म्हणाले की आजच्या जागतिकीकृत जगात, राष्ट्राची शक्ती त्याच्या अर्थव्यवस्थेच्या सामर्थ्याने मोजली जाते. जागतिक बाजारपेठ आणि व्यापारासाठी राष्ट्रांमध्ये स्पर्धा आहे. गेल्या दोन दशकात आपल्या व्यापाराचा प्रचार करण्यामध्ये आपण चांगली कामगिरी केली असली तरी अजून बरेच काही केले पाहिजे. ऐतिहासिकदृष्ट्या, जागतिक व्यापारात भारताचा मोठा वाटा होता. आज, जागतिक व्यापारात आपल्या देशाचा वाटा जवळपास 2 टक्के आहे. जागतिक व्यापार व्यवस्थेमध्ये आपली पत पुन्हा मिळवण्याच्या हेतूने व्यापार सेवेच्या अधिकाऱ्यांची देखील एक महत्वाची भूमिका आहे.
राष्ट्रपती म्हणाले की माहितीचे युग असूनही, अजूनही आमच्या लोकसंख्येचा एक मोठा भाग आहे ज्यामध्ये सरकारी कार्यक्रम आणि कल्याणकारी योजनांबद्दल त्यांच्यात जागरुकता नाही. आपण हे सुनिश्चित करणे आवश्यक आहे की या कार्यक्रम आणि योजनांबद्दल माहिती दुर्गम भागातील लहान गावांपर्यंत पोहोचेल.यात भारतीय माहिती सेवेचे अधिकारी महत्वाची भूमिका बजावू शकतात.
अर्थ मंत्रालय
प्रधानमंत्री नरेंद्र मोदी करणार उद्या सूक्ष्म, लघु आणि मध्यम उद्योजकांसाठी सपोर्ट आणि आऊटरीच उपक्रम प्रारंभ
नवी दिल्ली, 1 नोव्हेंबर 2018
पंतप्रधान नरेंद्र मोदी सूक्ष्म, लघु आणि मध्यम उद्योजकांसाठी  सपोर्ट आणि आऊटरीच कार्यक्रमाचा प्रारंभ करणार आहेत. 100 दिवस हा कार्यक्रम देशभरातल्या 100 जिल्ह्यात राबवला जाणार आहे.
नवी दिल्लीतल्या विज्ञान भवन येथे उद्या पंतप्रधानांच्या हस्ते या कार्यक्रमाचे उद्घाटन होत आहे. केंद्रीय वित्त मंत्री अरुण जेटली तसेच केंद्रीय लघु, सूक्ष्म आणि मध्यम उद्योग विभागाचे राज्यमंत्री गिरीराज सिंग यावेळी उपस्थित राहणार आहेत.
यावेळी एमएसएमई क्षेत्राला अर्थसहाय्यासाठी सुलभता, बाजारपेठेची उपलब्धता, सहाय्य सुलभीकरणसंदर्भात विविध घोषणा केल्या जाण्याची शक्यता आहे.
एमएसएमई उद्योगांपर्यंत पोहोचण्याचा उपक्रम 100 दिवस सुरू राहणार असून देशभरातल्या 100 जिल्ह्यात तो राबवला जाणार आहे.
अनेक केंद्रीय मंत्री या जिल्ह्यांना भेट देऊन लघु, सूक्ष्म आणि मध्यम उद्योग क्षेत्रासाठी केंद्र सरकार आणि अर्थ संस्था उपलब्ध करून देत असलेल्या विविध सुविधांबद्दल माहिती देण्याची शक्यता आहे. उद्योजकांनी या सुविधांचा लाभ घ्यावा असे आवाहनही केले जाईल.
उद्योगांपर्यंत पोहोचण्याचा या उपक्रमामुळे लघु, सूक्ष्म आणि मध्यम उद्योग क्षेत्राला अधिक चालना मिळेल अशी अपेक्षा आहे. रोजगाराच्या मोठ्या संधी उपलब्ध करून देणाऱ्या या क्षेत्राचे अर्थव्यवस्थेच्या एकूण वाढीसाठी मोठे योगदान आहे.
महाराष्ट्रातल्या ठाणे जिल्ह्याचाही या सपोर्ट एंड आऊटरिच प्रोग्रॅममध्ये समावेश असून दुपारी २ ते सायंकाळी ६ पर्यंत काशिनाथ घाणेकर सभागृहात होणार आहे. या कार्यक्रमाला केंद्रीय वाणिज्य व उद्योग मंत्री सुरेश प्रभू उपस्थित राहणार आहेत.
N.Sapre/J.Patankar/P.Kor
(Visitor Counter : 58
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशांतील उपलब्धतेची अद्ययावत माहिती
राज्ये आणि केंद्रशासित प्रदेशांना लसीच्या 163.63 कोटींपेक्षा अधिक मात्रांचा केला पुरवठा
राज्ये आणि केंद्रशासित प्रदेशांकडे अजूनही लसीच्या न वापरलेल्या 13.60 कोटींपेक्षा अधिक मात्रा शिल्लक
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केंद्र सरकार वचनबद्ध आहे. देशव्यापी कोविड लसीकरण 16 जानेवारी 2021 ला सुरु झाले. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मात्रांचा विनामूल्य पुरवठा करून केंद्र सरकार सहकार्य करत आहे. केंद्र सरकार कोविड-19 प्रतिबंधक लसीकरणाच्या सार्वत्रिकीकरणाच्या नव्या टप्प्यात, देशातील लस उत्पादकांकडून 75 टक्के लसींची खरेदी करून, राज्ये आणि केंद्रशासित प्रदेशांना त्याचा मोफत पुरवठा करत आहे .
|
|
VACCINE DOSES
|
|

|
|
SUPPLIED
|
|
1,63,63,18,725
|
|
BALANCE AVAILABLE
|
|
13,60,98,246
केंद्र सरकारने आतापर्यंत लसींच्या 163.63 कोटींपेक्षा जास्त  मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
न वापरलेल्या 13.60 कोटीहून अधिक  मात्रा राज्ये आणि केंद्रशासित प्रदेशांकडे अद्यापि शिल्लक आहेत.